# data[].attributes.body
I forhold til undervisning i faget handler det ikke kun om fremstilling af nye produkter, men om at kunne identificere de forhold, som spiller ind på produktudviklingen og de konsekvenser, det måtte få. Dermed kommer faget til at handle om en proces, der går fra at kunne identificere et behov for udvikling til at kunne vurdere et produkts endelige udformning, anvendelse og betydning for erhverv og samfund.

# data[].attributes.body
10.6

Huskeseddel til eksamen

Husk, at du skal alene op til selve eksaminationen. Derfor skal du også selv have styr på, at du har alle de papirer med, som du skal bruge i din fremlæggelse.

Du må dog godt have kopier af gruppens dokumenter – og behøver derfor ikke skrive det hele alene.

Maksimalt antal til eksamen: 1

Maksimalt antal i grupper: 3-5

Sideantal for gruppens rapport: ml. 25−35.

Anslag pr. side: 1300 uden mellemrum.

Rapporten skal afleveres der, hvor I har fået besked på at aflevere den.

Rapporten skal afleveres i tre eksemplarer i tilbudsmapper e.l.

Aflevering i løsblad eller kun med hæfteklamme accepteres ikke.

Har alle figurer, tabeller, tegninger og modeller fået figurnummerering, forklarende tekst og kilder?

Har alle bilag fået nummer?

Optræder der forkortelser i teksten, som skal forklares – (fx SUSU = Statens Uddannelsesstøtte).

# data[].attributes.headline
Naturvidenskabelig viden i forbindelse med produktudvikling

# data[].attributes.subject
Naturvidenskabelig viden i forbindelse med produktudvikling

# data[].attributes.body
På niveau F og E er det tilstrækkeligt, at I viser, hvordan I anvender naturvidenskabelig viden på jeres produkt i vurderingsfasen.
På niveau D og C skal I anvende naturvidenskabelig viden i udviklingsfasen.
På niveau C skal I arbejde med et mere dybdegående kendskab til teorien bag den naturvidenskabelige viden, der er nødvendig for udviklingen af produktet.

Eksempler på anvendt naturvidenskabelig viden på de forskellige niveauer:

Niveau F

Rumfangsberegninger, eksempelvis til bestemmelse af prisen på produktet

Hvor meget et produkt vejer og fylder i forbindelse med transport og opbevaring

Niveau E

Beregninger på elektroniske apparater og maskiner. Eksempelvis hvor stort energiforbruget og flowet er på en elevfremstillet pumpe

Hvor stor luftskiftet er i et fremstillet ventilationsanlæg

Momentberegninger til at bestemme hvor stor en masse en gaffeltruck kan løfte

Niveau D

Materiale- og råvareundersøgelser i forbindelse med produktudvikling, eksempelvis ledningsevne, korrosionsegenskaber, styrke, indhold af næringsstoffer, vandsugende egenskaber

Arbejdsstillinger i forhold til bevægeapparatet og den indflydelse dette må have på designet af produktet

Niveau C

Beregninger af varmetab og energiforbrug ved anvendelse af forskellige isoleringsmaterialer

Kostsammensætningens betydning på det glykæmiske index (blodsukkerstigning efter fødevareindtagelse)

Sammenhæng mellem luft-brændstofforhold, tændingstidspunkt, oktantal og emission

Valg af træsorter til udendørs vinduer og valg af overfladebehandling i forhold til vejrliget i Danmark

På niveau C skal i endvidere på et begyndende niveau forholde jer til de teknologiske forandringer og deres påvirkning af mennesker og samfund. Det kan eksempelvis ske i forbindelse med materialevalg, arbejdsprocesser eller energispørgsmål.

# data[].attributes.body
Produktionsforberedelse og produktion

På niveau F skal I kunne udføre relevante bearbejdnings- og fremstillingsprocesser
(f.eks. svejsning, lodning, limning, støbning, kogning, gæring og elektrolyse)

På niveau E skal I tillige kunne beskrive de anvendte processer.
I skal arbejde med produktion, som hører til jeres fagområde, så fremstillingen bliver på et højt håndværksmæssigt niveau.

På niveau D stilles der krav om, at I kan vælge mellem forskellige processer og metoder og begrunde dette valg

På niveau C skal I ydermere kunne sammenligne jeres egne produkter med en virkelighedsnær og professionel produktion, og være i stand til at foreslå en produktionsform, som vil være egnet til at producere jeres eget produkt.

Fremstillingen af produktet skal udføres med omhu og præcision og I skal selv fremstille produktet ved at anvende de håndværksmæssige kompetencer, som I tilegner jer i jeres uddannelse.
I skal være kritiske overfor det fremstillede produkt og enhver fremstilling skal afsluttes med, at I bedømmer jeres håndværksmæssige præstation.

På niveau E, D, og C skal I efter fremstilling vurdere, om det lever op til de krav, der er stillet.

Materialer

I skal arbejde med udvalgte materialer/råvarer.

På niveau F arbejder I med produktion, funktion og pris.

På niveau E inddrages design.

På niveau D inddrages målgruppebetragtninger.

På niveau C tager man mere overordnede samfundsmæssige problemstillinger med i overvejelserne om materialevalg.

# data[].attributes.body
Produktudformning
Her skal I anvende naturvidenskabelig og teknisk faglig viden samt færdigheder, bl.a. i forbindelse med materialevalget (egenskaber, egnethed) og formgivningen af produktet (konstruktion, opbygning)

Efterhånden opstilles der nye og mere specifikke krav til produktet, hvor der fokuseres på lovgivning, materialer, pris, målgruppe, design, ergonomi mm.
Hvis der er tale om fødevarer er det vigtigt, at der indgår krav som hygiejne, smag, duft, konsistens mm.

I skal udarbejde målfaste tegninger, som kan anvendes i værkstedet. For at fornemme produktets rummelighed laver I 3D tegninger.
Hvis der er tale om et immaterielt produkt, udarbejdes der i stedet f.eks. forsøgsbeskrivelser/opskrifter/arbejdsskemaer.

For at skabe overblik over hvilke og mængden af materialer der skal anvendes/bestilles, skal I udarbejde en styk-, materiale- eller udstyrsliste.

I skal desuden udarbejde en plan for fremstillingen, så der er overblik over hvilke værksteder og den planlagte arbejdsproces.

# data[].attributes.body
Behovsundersøgelse
(Niveau D og C)
Der kan arbejdes med behovsundersøgelsen på flere tidspunkter under ideudviklingen.
Det kan være relevant at undersøge om der er tale om en reel problemstilling.
Undersøgelser i forhold til målgruppen kan enten foretages som interview eller spørgeskemaer.
Herefter undersøges det, om der er et behov for jeres ide, og/eller om der skal ændres i løsningen

# data[].attributes.attachment_link.title
Mindmap som et undervisningsværktøj | EMU Danmarks læringsportal

# data[].attributes.attachment_link.description
Et mindmap kan være grobund for idéudvikling og udveksling af viden, og udnyttet korrekt, kan eleverne indgå i et fælles digitalt læringmiljø, som gør det let for læreren at følge.

# data[].attributes.body
Produktprincip/ideudvikling

Tag udgangspunkt i et problem fra jeres uddannelse/branche/hverdag.
Undersøg om problemstillingen har nogle samfundsmæssige årsager/konsekvenser og beskriv kort, hvordan I ønsker at arbejde med dette.

I første omgang skal I opstille overordnede krav til at løse jeres problemstilling.
Ud fra disse krav skal I arbejde videre med systematisk produktudvikling. Her arbejder I for eksempel med brainstorm, mindmap, idegenererings- og associationsteknikker, PV-skemaer og SWOT analyser, hvilket skal føre til kvalificerede fra- og tilvalg af jeres ideer.

Undervejs i processen suppleres med skitser til at konkretisere og visualisere ideerne.
Ideudviklingen skal gennemføres, så I optimalt set afsøger et bredt spektrum af mulige løsninger.

Når I har udvalgt jeres ide, så skal I undersøge, hvad der findes af konkurrerende produkter.

På alle niveauer skal I have fokus på dokumentationen af ideudvikling, herunder tegninger, skitser, mindmaps og lignende.

På niveau C er formålet med ideudviklingen tillige at afvise de elementer, som ikke er gunstige for det at afhjælpe et givet problem eller tilfredsstille et bestemt behov